ขอสอบถามค่ะ หยุดกินยาคุมกลางคันแล้วก็เป็น ปจด หลังจากหยุดกินได้2-3วัน ประมาณวันที่3-7 แล้วอยู่ดีๆวันที่23เป็น ปจด อีกรอบ สงสัยค่ะทำไมถึงเป็น2รอบในเดือนเดียว แล้ววันที่23มีเพศสัมพันแต่หลั่งนอกจะมีโอกาสท้องไหมค่ะ
สวัสดีค่ะ การมีเลือดออกหลังจากหยุดกินยาคุมกำเนิดไป 2-3 วัน เป็นผลจากการที่เยื่อบุโพรงมดลูกขาดฮอร์โมนจากยาไปกระตุ้น เยื่อบุมดลูกจึงลอดตัวออกมาเป็นเลือดประจำเดือนดังกล่าว ซึ่งถือเป็นเรื่องปกติที่ควรเกิดส่วนในวันที่ 23 เม.ย. ที่มีเลือดออกมาอีก น่าจะเป็นเลือดประจำเดือนที่เกิดตามรอบการตกไข่ธรรมชาติ เนื่องจากหากหากนับจากวันที่หยุดทานยา จนถึงวันที่ 23 เม.ย.จะนับได้ประมาณ 26-27 วัน จึงถือเป็นรอบประจำเดือนปกติได้ดังนั้นหากมีเพศสัมพันธ์ในวันที่ 23 เม.ย.โอกาสที่จะตั้งครรภ์นั้นถือว่าน้อยมาก เนื่องจากอยู่ในระยะปลอดภัยวันแรก อีกทั้งได้ใช้การหลั่งนอกร่วมด้วย โอกาสที่จะตั้งครรภ์จึงถือว่าน้อยลงไปอีก อาจไม่จำเป็นต้องกินยาคุมฉุกเฉินค่ะ